open-index/open-wikipedia-markdown huggingface dataset:
Λίνκολν (Αγγλία)

Το **Λίνκολν** (αγγλικά: *Lincoln* ) είναι πόλη και έδρα της κομητείας του Λίνκολνσαϊρ στα Ανατολικά Μίντλαντς της Αγγλίας. Η μη μητροπολιτική περιφέρεια του Λίνκολν είχε πληθυσμό 98.000 ατόμων το 2019. Σύμφωνα με εκτιμήσεις του 2019, η μητροπολιτική περιοχή του Λίνκολν, η οποία περιλαμβάνει το Νορθ Χάικαμ και το Γουάντιγκτον, πληθυσμό 189.000 κατοίκους. 

Ο ρωμαϊκός οικισμός *Lindum Colonia* αναπτύχθηκε στη θέση ενός οικισμού της Εποχής του Σιδήρου στον ποταμό Ουίταμ. Τα αξιοθέατα της πόλης περιλαμβάνουν τον καθεδρικό ναό του Λίνκολν, ένα παράδειγμα αγγλικής γοτθικής αρχιτεκτονικής και ψηλότερο κτίριο στον κόσμο για πάνω από 200 χρόνια, και το νορμανδικό κάστρο του Λίνκολν, του 11ου αιώνα. Η πόλη είναι έδρα του Πανεπιστημίου του Λίνκολν και το Επισκοπικό Πανεπιστήμιο Γκρόσετετσ, καθώς και των συλλόγων Λίνκολν Σίτι και  Λίνκολν Γιουνάιτεντ.

## Παραπομπές


Κατηγορία:Πόλεις της Αγγλίας
Σύνδρομο Ζουμπέρ με ηπατική βλάβη

Το **Σύνδρομο COACH**, γνωστό και ως **Σύνδρομο Ζουμπέρ με ηπατική βλάβη**, είναι μια σπάνια αυτοσωμική γενετική ασθένεια. Το όνομα COACH είναι αρκτικόλεξο των βασικών σημείων: απλασία του σκώληκα της παρεγκεφαλίδας, ολιγοφρένεια, συγγενής αταξία, οφθαλμικό κολόβωμα και ηπατική ίνωση (αγγλικά: **C**erebellar vermis aplasia, **O**ligophrenia, Congenital **A**taxia, **C**oloboma και **H**epatic fibrosis). Το σύνδρομο σχετίζεται με μια μέτρια διανοητική αναπηρία. Εμπίπτει στην κατηγορία διαταραχής σχετιζόμενης με το σύνδρομο Ζουμπέρ.

Το σύνδρομο αυτό περιγράφηκε για πρώτη φορά το 1974 από τον Alasdair Hunter και τους συνεργάτες του στο Νοσοκομείο Παίδων του Μόντρεαλ. Μόλις το 1989 χαρακτηρίστηκε ως σύνδρομο COACH από τους Verloes και Lambotte, γιατρούς στο Πανεπιστημιακό Νοσοκομείο Sart Tilman στο Βέλγιο.

## Παραπομπές


Κατηγορία:Σπάνια γενετικά σύνδρομα
Δυτικοί Πολάνοι

μικρογραφία|300x300εσ| Οι Δυτικοί Σλάβοι τον 9ο-10ο αιώνα.
[μικρογραφία|300x300εσ| Ένα κομμάτι του ''[Gesta Hammaburgensis ecclesiae pontificum* (1073) από τον [[Αδάμ της Βρέμης]] που περιέχει το όνομα *Πολάνοι* - , κυριολεκτικά: «πέρα από τον [[Όντερ]] βρίσκονται οι Πολάνοι».]]
Οι *'Δυτικοί Πολάνοι** (επίσης γνωστοί ως **Πολάνοι*', [[Πολωνική γλώσσα|πολωνικά]]: *Polanie*, προερχόμενοι από τον παλαιό σλαβικό *polje*, δηλ. «χωράφι» ή «πεδιάδα») ήταν μια [[Δυτικοί Σλάβοι|δυτική σλαβική]] και [[Λεχίτες|λεχιτική]] φυλή, οι οποίοι κατοικούσαν στη λεκάνη του [[Βάρτα|ποταμού Βάρτα]] στη σύγχρονης περιοχής της [[Μεγάλη Πολωνία|Μείζονος Πολωνίας]], ξεκινώντας από τον 6ο αιώνα. Ήταν μια από τις κύριες φυλές της [[Κεντρική Ευρώπη|Κεντρικής Ευρώπης]] και είχαν στενή σχέση με τους [[Βιστούλοι|Βιστούλους]], τους [[Μασοβιανοί|Μασοβιανούς]], τους [[Τσέχοι|Τσέχους]] και τους [[Σλοβάκοι|Σλοβάκους]].

== Ιστορία ==
Τον 9ο αιώνα, οι Πολάνοι ένωσαν πολλές ομάδες των Δυτικών Σλάβων (Λεχιτών) στα βόρεια της [[Μεγάλη Μοραβία|Μεγάλης Μοραβίας]]. Η ένωση με επικεφαλής τη [[Οίκος των Πιαστ|δυναστεία των Πιάστ]] εξελίχθηκε στο [[Βασίλειο της Πολωνίας (1025–1385)|Βασίλειο της Πολωνίας]], του οποίου το όνομα προέρχεται από αυτό των Πολάνων.

Οι πρώιμοι Πολάνοι ηγέτες που αναφέρονται κατά όνομα είναι οι θρυλικές φιγούρες του [[Πιαστ ο Τροχοποιός|Πιάστ του Τροχοποιού]] και του [[Πόπιελ]] (8ος-9ος αιώνας). Ο πρώτος ιστορικός ηγέτης ήταν ο [[Μιέσκο Α΄ της Πολωνίας|Μιέσκο Α΄]] (960–992), ο οποίος διεύρυνε την περιοχή που αργότερα ονόμασε Πολωνία, ενσωματώνοντας τη [[Μασοβία]] και κατακτώντας τη [[Σιλεσία]] και τα εδάφη των Βιστούλων της [[Μικρά Πολωνία|Ελάσσονος Πολωνίας]].

Το έγγραφο [[Dagome iudex]] αναφέρεται στην Πολωνία κατά τη διάρκεια της βασιλείας του Μιέσκο Α΄ ως [[Τσίβιτας Σκινέσγκε]] (*Civitas Schinesghe*, το κράτος [[Γκνιέζνο]]). Το έγγραφο περιγράφει τη χώρα ότι εκτείνεται μεταξύ του [[Όντερ]] και του [[Ρως του Κιέβου|Ρως]] και μεταξύ της Ελάσσονος Πολωνίας («Craccoa»/«Alemure») και της [[Βαλτική Θάλασσα|Βαλτικής Θάλασσας]]. Για περισσότερες πληροφορίες, δείτε [[Πολωνία στον Πρώιμο Μεσαίωνα]] και [[Ιστορία της Πολωνίας κατά τη διάρκεια του Οίκου των Πιάστ]].

Αρχαιολογικά ευρήματα αποκάλυψαν τέσσερα μεγάλα οχυρά ή [[Γκορντ (αρχαιολογία)|γκορντ]] (πολωνικά: *gród'') στο κράτος των πρώιμων Πολάνων:

* Γκιέτς - ο τόπος από τον οποίο οι Πιάστ κέρδισαν τον έλεγχο σε άλλες ομάδες Πολάνων.
* Πόζναν - το μεγαλύτερο και πιθανώς το κύριο προπύργιο τους κράτους.
* Γκνιέζνο - πιθανώς το θρησκευτικό κέντρο του κράτους, αν και τα αρχαιολογικά ευρήματα που αποδεικνύουν αυτό δεν έχουν ανασκαφεί μέχρι στιγμής.
* Όστρουφ Λεντνίτσκι - μικρότερο προπύργιο στα μισά του δρόμου μεταξύ Πόζναν και Γκνιέζνο.

Οι Δυτικοί Πολάνοι αναφέρθηκαν για πρώτη φορά γύρω στο 1000 μ.Χ. μετά τους Ανατολικούς Πολάνους, μια παρόμοια ομώνυμη αλλά άσχετη ανατολική σλαβική φυλή που έζησε κοντά στο σύγχρονο Κίεβο, όπου τεκμηριώθηκε τελευταία το 944 μ.Χ..

## Δείτε επίσης
* Πολωνικές φυλές
* Δυτικοί Σλάβοι

## Παραπομπές


Κατηγορία:Πρώιμη μεσαιωνική ιστορία της Πολωνίας
Κατηγορία:Δυτικές σλαβικές φυλές
Ντάραμ

Το **Ντάραμ** (αγγλικά: *Durham*  ) είναι πόλη και έδρα της κομητείας του Ντάραμ, στη Βορειοανατολική Αγγλία. Η πόλη βρίσκεται στον ποταμό Ουέαρ, στα νοτιοδυτικά του Σάντερλαντ, νότια του Νιουκάστλ Απόν Τάιν και στα βόρεια του Ντάρλινγκτον. Ιδρύθηκε πάνω από τον σημείο ταφής του αγίου Κουθβέρτου, και ο Νορμανδικός καθεδρικός ναός έγινε κέντρο προσκυνήματος στη μεσαιωνική Αγγλία. Ο καθεδρικός ναός και το παρακείμενο κάστρο του 11ου αιώνα χαρακτηρίστηκαν ως Μνημείο Παγκόσμιας Κληρονομιάς από την UNESCO το 1986. Το κάστρο είναι η έδρα του Πανεπιστημίου του Ντάραμ από το 1832. Οι φυλακές του Ντάραμ βρίσκονται επίσης κοντά στο κέντρο της πόλης.

## Παραπομπές


Κατηγορία:Πόλεις της Αγγλίας
Ντεμέτ Εβγκάρ

Η **Ντεμέτ Εβγκάρ** (*Demet Evgar* ; 18 Μαΐου 1980) είναι Τούρκισσα ηθοποιός, γνωστή για τους ρόλους της σε ταινίες και τηλεοπτικές σειρές. Έχει επίσης μια ενεργή καριέρα στο θέατρο. Έχει ιδρύσει θεατρικές σκηνές όπως τις "Pangar", "Hata Yapım Atölyesi", "Müşterek", "Multi Arts Production".

Η Εβγκάρ γεννήθηκε στη Μανίσα το 1980. Η πατρική οικογένειά της έχει αλβανική καταγωγή. Ενώ κατέρρεε η Οθωμανική Αυτοκρατορία, κάποια μέλη της οικογένειάς της μετακόμισαν στη Μανίσα. Η μητέρα της είχε τουρκική καταγωγή από τη Θεσσαλονίκη. Ο αδερφός της είναι ο σκηνοθέτης Γιγίτ Εβγκάρ.

Πρωταγωνίστησε στην κωμωδία *1 Kadın 1 Erkek* για 8 σεζόν. Πρωταγωνίστησε επίσης στις κωμικές σειρές "Emret Komutanım" και "Avlu(*The Yard*)" ενώ έκανε μια γκεστ εμφάνιση στην σειρά *[[Vatanım Sensin]]*. Προς το παρόν συμμετέχει στην τηλεοπτική σειρά *Alev Alev*.

## Φιλμογραφία

## Θέατρο

## Δισκογραφία
### Singles
* "Bu Şarkıyı Dinliyorsan" (with Multitap) (2019)
* "Nanay" (2020)

## Σημειώσεις


## Εξωτερικοί σύνδεσμοι

* 
* Diziler.com – ''Biography of Demet Evgar'' 

Κατηγορία:Τούρκισσες ηθοποιοί
Ουίντσεστερ

Το **Ουίντσεστερ** (αγγλικά: *Winchester*) είναι πόλη καθεδρικού στο Χάμπσαϊρ της Αγγλίας. Η πόλη βρίσκεται στο επίκεντρο της ευρύτερης πόλης του Ουίντσεστερ, μια τοπική διοικητική περιοχή, στο δυτικό άκρο του Εθνικού Πάρκου Σάουθ Ντάουνς, στο ποταμό Ίτσεν. Βρίσκεται 100 χιλιόμετρα νοτιοδυτικά του Λονδίνου και 23 χιλιόμετρα από το Σαουθάμπτον, την πλησιέστερη άλλη πόλη. Κατά την απογραφή του 2011, το Γουίντσεστερ είχε πληθυσμό 45.184 κατοίκους. Η ευρύτερη περιοχή Πόλη του Ουίντσεστερ, η οποία περιλαμβάνει πόλεις όπως το Άλρσφορντ και το Μπίσοπ'ς Όλταμ, έχει πληθυσμό 116.595.  Το Ουίντσεστερ είναι η έδρα της κομητείας του Χαμπσάιρ και περιλαμβάνει την έδρα του κομητειακού συμβουλίου του Χαμπσάιρ.

Το Γουίντσεστερ ήταν η πρώτη και πρώην πρωτεύουσα της Αγγλίας. Αναπτύχθηκε από τη ρωμαϊκή πόλη του Venta Belgarum, η οποία με τη σειρά της αναπτύχθηκε στη θέση πολίχνης της Εποχής του Σιδήρου. Το Γουίντσεστερ παρέμεινε η πιο σημαντική πόλη στην Αγγλία μέχρι την κατάκτηση των Νορμανδών τον 11ο αιώνα. Από τότε η πόλη έχει γίνει μια από τις πιο ακριβές και εύπορες περιοχές στο Ηνωμένο Βασίλειο.

Το σημαντικότερο αξιοθέατο της πόλης είναι ο καθεδρικός ναός του Γουίντσεστερ . Η πόλη φιλοξενεί επίσης το Πανεπιστήμιο του Ουίντεστερ και το Κολλέγιο του Ουίντσεστερ, το παλαιότερο δημόσιο σχολείο στο Ηνωμένο Βασίλειο που εξακολουθεί να χρησιμοποιεί τα αρχικά του κτίρια.

## Παραπομπές


Κατηγορία:Πρώην εθνικές πρωτεύουσες
Κατηγορία:Πρωτεύουσες πρώην εθνών
Κατηγορία:Πόλεις της Αγγλίας
Νεύρα

Ο όρος **Νεύρα** μπορεί να αναφέρεται σε κάποιο από τα παρακάτω.

* Πληθυντικός της λέξης νεύρο
* Νεύρα Ροδόπης (οικισμός)
* ''Νεύρα'' (ταινία)
Ανθρώπινα δικαιώματα στην Τουρκία

Τα **Ανθρώπινα δικαιώματα στην [[Τουρκία]]** προστατεύονται από διάφορες συνθήκες του διεθνούς δικαίου, οι οποίες υπερισχύουν της εθνικής νομοθεσίας σύμφωνα με το Άρθρο 90 του Συντάγματος του 1982. 

Το Διεθνές Δίκαιο για τα Ατομικά και τα Πολιτικά Δικαιώματα υπογράφηκε στην Τουρκία μόλις το 2000. 

Το ζήτημα των ανθρωπίνων δικαιωμάτων έχει ιδιαίτερη σημασία για τις διαπραγματεύσεις της χώρας με την Ευρωπαϊκή Ένωση. Τα σοβαρότερα ζητήματα περί των ανθρωπίνων δικαιωμάτων αφορούν κυρίως το καθεστώς των Κούρδων στην Τουρκία. Η κουρδοτουρκική σύγκρουση προκάλεσε πολλές παραβιάσεις ανθρωπίνων δικαιωμάτων με την πάροδο των ετών. Μια συνεχιζόμενη συζήτηση είναι σε ισχύ στην Τουρκία σχετικά με το δικαίωμα στην ζωή, τα βασανιστήρια, την ελευθερία της έκφρασης, την ανεξιθρησκεία, καθώς και το δικαίωμα του "συνέρχεσθαι και συνεταιρίζεσθαι".

Η Τουρκία εξακολουθεί να έχει σε ισχύ νόμους που θεωρούνται αντιδημοκρατικοί ή αυταρχικοί, όπως η απαγόρευση στις μειονότητες να έχουν πρόσβαση στην πρωτοβάθμια εκπαίδευση στην μητρική τους γλώσσα. Η μεγαλύτερη μειονοτική ομάδα της χώρας, οι Κούρδοι, που αποτελούν το 15% του πληθυσμού, δεν έχει πρόσβαση στην αυτοδιάθεση παρόλο που η Τουρκία έχει υπογράψει το Διεθνές Σύμφωνο για τα Ατομικά και Πολιτικά Δικαιώματα (ICCPR). Τον Μάρτιο 2017, τα Ηνωμένα Έθνη κατηγόρησαν την τουρκική κυβέρνηση για "μαζική καταστροφή, δολοφονίες και άλλες παραβιάσεις στα ανθρώπινα δικαιώματα" κατά της κουρδικής μειονότητας.

## Περαιτέρω ανάγνωση
*Avedikyan, Manuk. "Treatment of non-Muslim minorities in Turkey." (2014).

## Εξωτερικοί σύνδεσμοι

* US Department of State: Bureau for Democracy, Human Rights and Labor (country reports)
* European Commission for Enlargement
** Progress Reports on Turkey (1998–2005)
** Progress Report 2009
*Turkey Press Freedom Website covering press freedom situation in Turkey by SEEMO
* Human Rights Watch Reports on Turkey 
* Amnesty International Library  you can search for Reports on Turkey
* Progress Reports on Turkey 
* Reports and Investigations of Mazlumder about Turkish Human Rights
* Questions and Answers; Human Rights in Turkey, Human Rights Agenda Association 
* Database on Refugee Rights in Turkey
* The Turkish Spring: Lawyers Rounded Up 

Κατηγορία:Κοινωνία της Τουρκίας
Τουρκια
Γούστερ

Το **Γούστερ** (αγγλικά: *Worcester*, , , στα ελληνικά αποδίδεται και ως *Ουόρτσεστερ*, *Γουόρτσεστερ*, *Ουόρσεστερ* και *Γουόρσεστερ*) είναι πόλη καθεδρικού και η τελετουργική έδρα της κομητείας του Γούστερσαϊρ, στην Αγγλία, 50 χιλιόμετρα νοτιοδυτικά του Μπέρμιγχαμ, 160 χιλιόμετρα βορειοδυτικά του Λονδίνου, 43 χιλιόμετρα βόρεια του Γκλόστερ και 37 χιλιόμετρα βορειοανατολικά του Χέρεφορντ. Ο εκτιμώμενος πληθυσμός το 2019 ήταν 102.791. 

Ο ποταμός Σέβερν διασχίζει τη δυτική πλευρά του κέντρου της πόλης, όπου κυριαρχεί ο καθεδρικός ναός του Γούστερ. Η μάχη του Γούστερ το 1651 ήταν η τελευταία στον αγγλικό εμφύλιο πόλεμο, όπου ο Νέος Πρότυπος Στρατός του Όλιβερ Κρόμγουελ νίκησε τους οπαδούς του βασιλιά Καρόλου Α΄. Το Γούστερ είναι πατρίδα των Βασιλικών Πορσελανών Γούστερ (Royal Worcester Porcelain), του συνθέτη Έντουαρντ Έλγκαρ, της Lea & Perrins, παρασκευαστή της παραδοσιακής σάλτσας Worcestershire, του Πανεπιστημίου του Γούστερ και της Berrow's Worcester Journal, η οποία ισχυρίζεται ότι αποτελεί την παλαιότερη εφημερίδα στον κόσμο.

## Παραπομπές


## Εξωτερικοί σύνδεσμοι
* 

Κατηγορία:Πόλεις της Αγγλίας
Λάνκαστερ

Το **Λάνκαστερ** (αγγλικά: *Lancaster,* , ) είναι πόλη και έδρα της κομητείας του Λάνκασαϊρ, στην Αγγλία. Είναι κτισμένη επί του ποταμού Λουν και έχει πληθυσμό 52.234 κατοίκους. Η ευρύτερη περιοχή τοπικής αυτοδιοίκησης της Πόλης του Λάνκαστερ έχει πληθυσμό 138.375 κατοίκους.  

Ως παλιός οικισμός, χαρακτηρίζεται από το κάστρο του Λάνκαστερ, την μοναστική εκκλησία του Λάνκαστερ, τον καθεδρικό ναό του Λάνκαστερ και το μνημείο του Άστον. Είναι  έδρα του Πανεπιστημίου του Λάνκαστερ και έχει μια πανεπιστημιούπολη του Πανεπιστημίου της Κουμπρίας.

Το όνομα της πόλης καταγράφηκε για πρώτη φορά στο βιβλίο Domesday το 1086 ως *Loncastre*, όπου το "Lon" αναφέρεται στον ποταμό Λουν, και το "castre", από το παλιό αγγλικό *cster* και το λατινικό *castrum — κάστρο* για το "φρούριο", αναφέρεται στο ρωμαϊκό φρούριο που βρισκόταν στο σημείο.

Ο οίκος του Λάνκαστερ ήταν κλάδος της αγγλικής βασιλικής οικογένειας, ενώ το Δουκάτο του Λάνκαστερ κατέχει μεγάλα κτήματα για λογαριασμό της Ελισάβετ Β΄, η οποία είναι επίσης η Δούκισσα του Λάνκαστερ.

## Παραπομπές


Κατηγορία:Πόλεις της Αγγλίας
Ελευθεροχώρι Τρικάλων

Το **Ελευθεροχώρι** είναι χωριό του νομού Τρικάλων. Ανήκει στην δημοτική ενότητα Πιαλείου του δήμου Πύλης, ενώ αποτελεί τοπική κοινότητα. Βρίσκεται σε υψόμετρο 125 μέτρων και βρίσκεται 15 χιλιόμετρα δυτικά των Τρικάλων.

Στην απογραφή του 2021 είχε πληθυσμό 391 κατοίκων.

Η επίσημη ονομασία είναι "το Ελευθεροχώριον" και έδρα του δήμου Πύλη. Παλαιότερα με το σχέδιο Καποδίστριας ανήκε στο δήμο ΠΙΑΛΕΙΩΝ.

Εώς και το 2010, χρονιά κατά την οποία η διοικητική διαίρεση της Ελλάδας διαμορφώθηκε σύμφωνα με το σχέδιο "Καλλικράτης" ανήκε στο Δήμο ΠΙΑΛΕΙΩΝ του νομού ΤΡΙΚΑΛΩΝ

Γεωγραφικό μήκος 21.6321248202 και γεωγραφικό πλάτος 39.5256525511.

## Παραπομπές


Κατηγορία:Χωριά της περιφερειακής ενότητας Τρικάλων
Κατηγορία:Δήμος Πύλης
Αν Πάτσετ

Η **Αν Πάτσετ** (*Ann Patchett* ; 2 Δεκεμβρίου 1963) είναι Αμερικανίδα συγγραφέας. Έλαβε το βραβείο PEN/Faulkner (2002) και το βραβείο Orange Prize for Fiction την ίδια χρονιά για το μυθιστόρημά της *[[Bel Canto (novel)|Bel Canto]]*. Η Πάτσετ έγραψε επίσης τα μυθιστορήματα *[[The Patron Saint of Liars (Novel)|The Patron Saint of Liars]]* (1992), *Taft* (1994), *The Magician's Assistant* (1997), *[[Run (novel)|Run]]* (2007), *[[State of Wonder]]* (2011), *[[Commonwealth (Patchett novel)|Commonwealth]]* (2016) και *[[The Dutch House (novel)|The Dutch House]]* (2019). Το *The Dutch House* ήταν ο νικητής του βραβείου Πούλιτζερ για το 2020.

## Βιογραφία
Η Πάτσετ γεννήθηκε στο Λος Άντζελες της Καλιφόρνια από τον Φρανκ Πάτσετ, αστυνομικό στο Λος Άντζελες, και την Τζην Ρέι, νοσοκόμα που αργότερα έγινε μυθιστοριογράφος. Είναι η μικρότερη από δυο κόρες. Ο Φρανκ και η Τζην χώρισαν όταν η ίδια ήταν σε νεαρή ηλικία και η μητέρα της ξαναπαντρεύτηκε, μετακομίζοντας στο Νάσβιλ του Τενεσσί, όταν η Πάτσετ ήταν έξι ετών.

Φοίτησε στην Ακαδημία Σαιντ Μπέρναρντ, ένα ιδιωτικό καθολικό σχολείο θηλέων στο Νάσβιλ του Τεννεσί. Μετά την αποφοίτησή της, φοίτησε στο Sarah Lawrence College. Μετά φοίτησε στο Writers' Workshop στο Πανεπιστήμιο της Αϊόβα και στο Fine Arts Work Center στην Μασαχουσέτη, όπου έγραψε το πρώτο της μυθιστόρημα *The Patron Saint of Liars*.

Το 2010, ίδρυσε το βιβλιοπωλείο Parnassus Books με την Karen Hayes το οποίο ξεκίνησε την λειτουργία του τον Νοέμβριο 2011. Το 2016, το Parnassus Books επεκτάθηκε μετά την επιτυχία της παροχής ειδών πρώτης ανάγκης. Το 2012, η Πάτσετ μπήκε στην λίστα με τους ανθρώπους με την μεγαλύτερη επιρροή στον κόσμο του περιοδικού *[[Time (magazine)|Time]]*.

Η Πάτσετ κατοικεί στο Νάσβιλ του Τεννεσί με τον σύζυγό της, Karl VanDevender.

## Εργογραφία
### Μυθιστορήματα
* 
*  Reprinted in the following year, see 
*  
*  
*  
*  
* 
*— (2019). *[[The Dutch House (novel)|The Dutch House]]*. New York, NY: Harper. .

### Διάφορα
* 
*  
*  
*  Reprinted in 
*  
* 
* — (2020). *"[https://www.newyorker.com/magazine/2020/10/05/my-three-fathers My Three Fathers]"*. New Yorker. October 5, 2020.

## Παραπομπές

## Περαιτέρω μελέτη
* 
* 
* 

## Εξωτερικοί σύνδεσμοι

* 
* Interview with Ann Patchett
* 
* Book Club Girl Audio Interview with Ann Patchett
* StyleBlueprint - Packing with Ann Patchett
* NPR Fresh Air interview, 2014-01-23
* 
*Parnassus Books website

Κατηγορία:Αμερικανίδες μυθιστοριογράφοι
Κατηγορία:Αμερικανοί απομνημονευματογράφοι
Σταυροπόλ

Η **Σταυρούπολη** () είναι πόλη και διοικητικό κέντρο του κράι Σταυρούπολης στη Ρωσία. Σύμφωνα με την απογραφή του 2010, ο πληθυσμός της πόλης ήταν 398.539 άτομα, ενώ το 2020 είχε αυξηθεί σε σχεδόν 450.000 σύμφωνα με εκτίμηση.

Ήταν προηγουμένως γνωστή ως Βοροσιλόφσκ (μέχρι τις 12 Ιανουαρίου 1943).

## Ετυμολογία
Το όνομα Σταβροπόλ () είναι η ρωσική απόδοση του ελληνικού ονόματος Σταυρούπολη (πόλη του σταυρού). Σύμφωνα με το μύθο, οι στρατιώτες βρήκαν ένα πέτρινο σταυρό ενώ κατασκεύαζαν το οχυρό που βρίσκεται στη σημερινή θέση της πόλης. Δεν σχετίζεται με τη Βυζαντινή Σταυρούπολη (αρχαία Αφροδισιάδα) στη Μικρά Ασία, ούτε με την επίσης στη Ρωσία Σταυρούπολη επί του Βόλγα (το σημερινό Τολιάτι) αλλά και ούτε με τις αντίστοιχες σημερινές πόλεις στην Ελλάδα.

## Ιστορία
Ιδρύθηκε στις 22 Οκτωβρίου 1777 μετά τον ρωσοτουρκικό πόλεμο του 1768-1774 ως στρατόπεδο και το 1785 χορηγήθηκε καθεστώς πόλης. Ο πρίγκιπας Γκριγκόρι Ποτέμκιν, ο οποίος ίδρυσε τη Σταυρούπολη ως ένα από τα δέκα οχυρά μεταξύ του Αζόφ και του Μόζντοκ, κατόπιν αιτήματος της Αικατερίνης της Μεγάλης, έπαιξε πρωταγωνιστικό ρόλο στη δημιουργία της πόλης. Οι Κοζάκοι του Ντον, ιδιαίτερα αυτοί από το σύνταγμα Χοπέρσκι, εγκαταστάθηκαν στην περιοχή μέσα και γύρω από τη Σταυρούπολη και το Γκεοργκίγιεφσκ με αποστολή να υπερασπιστούν τα σύνορα της Αυτοκρατορίας.

Το 1809 ο Αλέξανδρος Α΄ κάλεσε αρκετές αρμενικές οικογένειες να εγκατασταθούν στην περιοχή του φρουρίου, προκειμένου να ενισχυθεί το εμπόριο στην περιοχή.

Η στρατηγική θέση της Σταυρούπολης βοήθησε στη ρωσική κατάκτηση του Καυκάσου. Από τις αρχές του 19ου αιώνα, η πόλη εξελίχθηκε σε πολυσύχναστο εμπορικό κέντρο στην περιοχή του Βόρειου Καυκάσου. Το 1843, ιδρύθηκε μια επισκοπική έδρα της Ρωσικής Ορθόδοξης Εκκλησίας και το 1847 έγινε έδρα του ομώνυμου κυβερνείου.

Κατά τη διάρκεια του ρωσικού Εμφυλίου Πολέμου η πόλη άλλαξε χέρια αρκετές φορές και τελικά κατελήφθη από τον Κόκκινο Στρατό, έπειτα από τη νίκη του εναντίον του Εθελοντικού στρατού του στρατάρχη Άντον Νενίκιν στις 29 Ιανουαρίου 1920. Η πόλη μετονομάστηκε σε Βοροσίλοφσκ στις 5 Μαίου 1935 προς τιμήν του Κλιμέντ Βοροσίλοφ αλλά το αρχικό όνομα της πόλης αποκαταστάθηκε το 1943. Ο Μεγάλος Πατριωτικός Πόλεμος ήταν ένα βαρύ τίμημα για την πόλη. Από τις 3 Αυγούστου 1942 μέχρι τις 21 Ιανουαρίου 1941 η πόλη ήταν υπό την κατοχή των Γερμανών και το αεροδρόμιο χρησιμοποιήθηκε ως βάση για τη Λουφτβάφε (γερμανική αεροπορία) για να βομβαρδίζει τις σοβιετικές προμήθειες πετρελαίου στο Γκρόζνι. Η πόλη απελευθερώθηκε από τον Σοβιετικό Στρατό τον Ιανουάριο του 1943. Από το 1946, κοντά στην πόλη παράγεται φυσικό αέριο. Αργότερα χτίστηκε αγωγός για την προμήθεια της Μόσχας με φυσικό αέριο.

## Παραπομπές


## Εξωτερικοί σύνδεσμοι
* 

Κατηγορία:Πόλεις του Κράι της Σταυρούπολης
Κατηγορία:Πρωτεύουσες ομόσπονδων ενοτήτων της Ρωσίας
Εκλογική περιφέρεια Θεσπρωτίας

|header3      = Σημερινή εκλογική περιφέρεια
|label4       = Δημιουργήθηκε
|data4        = 1958
|label5       = Αριθμός εδρών
|data5        = 2
}}
Η **εκλογική περιφέρεια Θεσπρωτίας** είναι μια από τις 59 εκλογικές περιφέρειες της Ελλάδας. Είναι μία από τις τέσσερις εκλογικές περιφέρειες της μείζονος περιφέρειας Ηπείρου. Η εκλογική περιφέρεια Θεσπρωτίας αντιπροσωπεύει 60.733 δημότες και περιλαμβάνει τους δήμους Ηγουμενίτσας, Σουλίου και Φιλιατών. Αντιστοιχεί σε 2 έδρες στο Κοινοβούλιο, με βάση τους εγγεγραμμένους ψηφοφόρους, όπως προέκυψε από την απογραφή του 2011. 

## Δήμοι και Ψηφοφόροι
Στην Εκλογική περιφέρεια Θεσπρωτίας υπάγονται τρεις καλλικρατικοί δήμοι: 
* Δήμος Ηγουμενίτσας (28.734 εγγεγραμμένοι ψηφοφόροι)
* Δήμος Σουλίου (16.065 εγγεγραμμένοι ψηφοφόροι)
* Δήμος Φιλιατών (13.779 εγγεγραμμένοι ψηφοφόροι)

## Αποτελέσματα εκλογών
### Βουλευτικές εκλογές
Στον πίνακα περιλαμβάνονται τα αποτελέσματα των βουλευτικών εκλογών από το 1996 και μετά στην εκλογική περιφέρεια Θεσπρωτίας. Συγκεκριμένα παρουσιάζονται ο αριθμός ψήφων και το ποσοστό που συγκέντρωσαν τα πέντε πρώτα κόμματα στην περιφέρεια, καθώς και ο αριθμός των εδρών που εξασφάλισαν σε παρένθεση.

### Ευρωεκλογές
Στον πίνακα περιλαμβάνονται τα αποτελέσματα των εκλογών για το Ευρωπαϊκό Κοινοβούλιο από το 1999 και μετά στην εκλογική περιφέρεια Θεσπρωτίας. Συγκεκριμένα παρουσιάζονται ο αριθμός ψήφων και το ποσοστό που συγκέντρωσαν τα πέντε πρώτα κόμματα στην περιφέρεια.

### Δημοψηφίσματα
Στον πίνακα περιλαμβάνονται τα αποτελέσματα των δύο δημοψηφισμάτων που διεξήχθησαν μετά τη Μεταπολίτευση (μορφή του Πολιτεύματος το 1974 και έγκριση ή απόρριψη της πρότασης των δανειστών το 2015). 

## Πηγές

***Βουλ. 1996, Ευρ. 1999, Βουλ. 2000, Βουλ. 2004, Ευρ. 2004, Βουλ. 2007, Ευρ. 2009, Βουλ. 2009, Βουλ. Μ. & Ι. 2012, Ευρ. 2014, Βουλ. 2015, Δημ. 2015, Ευρ. 2019:** Ιστοσελίδα Υπ. Εσωτερικών .

## Παραπομπές


Θεσπρωτιας
Κατηγορία:Περιφερειακή ενότητα Θεσπρωτίας
Πρέστον

Το **Πρέστον** (αγγλικά: *Preston* ) είναι πόλη στη βόρεια όχθη του ποταμού Ριντλ, στη βόρεια Αγγλία. Η πόλη είναι το διοικητικό κέντρο του Λανκασάιρ της Αγγλίας. Η περιφέρεια της τοπικής αυτοδιοίκησης της πόλης του Πρέστον έλαβε το καθεστώς της πόλης το 2002, και έγινε η 50η πόλη της Αγγλίας κατά το 50ο έτος της βασιλείας της Βασίλισσας Ελισάβετ Β΄. Σύμφωνα με την απογραφή του 2011, το Πρέστον έχει πληθυσμό 114.300 κατοίκους, η πόλη του Πρέστον είχε 132.000  και το πολεοδομικό συγκρότημα του Πρέστον 313.322.  

Στο Πρέστον και τη γύρω περιοχή έχουν βρεθεί ευρήματα που χρονολογούνται από τη ρωμαϊκή περίοδο, όπως ένας ρωμαϊκός δρόμος που οδήγησε σε στρατόπεδο στο Ουόλτον-λε-Ντέιλ. Οι Άγγλοι ίδρυσαν το Πρέστον. Το όνομά του προέρχεται από τα παλιά αγγλικά και σημαίνει «οικισμός του ιερέα» και στο *[[Domesday Book|βιβλίο Domesday]]* καταγράφεται ως "Prestune". Τον Μεσαίωνα, το Πρέστον ήταν ενορία και δήμος και του χορηγήθηκε συντεχνία εμπόρων το 1179, δίνοντάς του το καθεστώς μιας πόλης αγοράς. Τα κλωστοϋφαντουργικά προϊόντα άρχισαν να παράγονται στα μέσα του 13ου αιώνα, όταν το μαλλί που παράγεται τοπικά υφαινόταν στα σπίτια των ανθρώπων. Οι Φλαμανδοί υφαντές που εγκαταστάθηκαν στην περιοχή τον 14ο αιώνα βοήθησαν στην ανάπτυξη της βιομηχανίας. Στις αρχές του 18ου αιώνα, ο Έντμουντ Κάλαμι περιέγραψε το Πρέστον ως «μια όμορφη πόλη με αφθονία κυρίων σε αυτό». Ο Σερ Ρίτσαρντ Άρκραϊτ, εφευρέτης του περιστρεφόμενου πλαισίου, γεννήθηκε στην πόλη. Η πιο γρήγορη περίοδος ανάπτυξης συνέπεσε με την εκβιομηχάνιση και την επέκταση της κλωστοϋφαντουργίας. Το Πρέστον ήταν μια πόλη που αναπτύχθηκε ραγδαία κατά τη βιομηχανική επανάσταση, και έγινε πυκνοκατοικημένο κέντρο μηχανικής, με μεγάλες βιομηχανικές μονάδες. Ο τομέας της κλωστοϋφαντουργίας της πόλης πέρασε σε τελική πτώση μετά τα μέσα του 20ού αιώνα και στη συνέχεια το Πρέστον αντιμετώπισε παρόμοιες προκλήσεις με άλλες μεταβιομηχανικές βόρειες πόλεις, όπως η αποβιομηχάνιση, η οικονομική δυσπραγία και θέματα στέγασης.

Το Πρέστον είναι έδρα του Δημοτικού Συμβουλίου του Λάνκασαϊρ, στεγάζει την κύρια πανεπιστημιούπολη του Πανεπιστημίου του Κεντρικού Λάνκασαϊρ (UCLan) και είναι έδρα της Πρέστον Νορθ Εντ, ιδρυτικό μέλος της Φούτμπολ Λιγκ και πρώτοι πρωταθλητές του αγγλικού ποδοσφαίρου.

## Παραπομπές


Κατηγορία:Πόλεις της Αγγλίας
Χέρεφορντ

Το **Χέρεφορντ** (αγγλικά: *Hereford*) είναι πόλη με καθεδρικό, πολιτική ενορία και η κομητεία του Χέρεφορντσαϊρ της Αγγλίας. Βρίσκεται στον ποταμό Γιάι, περίπου 25 χιλιόμετρα ανατολικά των συνόρων με την Ουαλία, 40 χιλιόμετρα νοτιοδυτικά του Γούστερ και 37 χιλιόμετρα βορειοδυτικά από το Γκλόστερ. Με πληθυσμό 60.800 κατοίκους, είναι μακράν ο μεγαλύτερος οικισμός στο Χέρεφορντσάιρ.

Ένα πρώιμο συμβούλιο της πόλης χρονολογούμενο από το 1189 χορηγήθηκε από τον Ριχάρδο Α΄ της Αγγλίας, όπου αναφέρεται ως «Χέρεφορντ στην Ουαλία». Το Χέρεφορντ έχει αναγνωριστεί ως πόλη από αμνημονεύτων χρόνων, με το καθεστώς να επιβεβαιώνεται τον Οκτώβριο του 2000.

Τώρα είναι γνωστό κυρίως ως εμπορικό κέντρο για την ευρύτερη γεωργική και αγροτική περιοχή. Τα προϊόντα από το Χέρεφορντ περιλαμβάνουν: μηλίτη, μπύρα, δερμάτινα είδη, κράματα νικελίου, πουλερικά, χημικά και βοοειδή, συμπεριλαμβανομένης της περίφημης φυλής Χέρεφορντ.

## Παραπομπές


Κατηγορία:Πόλεις της Αγγλίας
Παρεκοϊός Β

Ο **Παρεκοϊός Β**, που αρχικά ονομαζόταν **ιός Λιούνγκαν**, ανακαλύφθηκε για πρώτη φορά στα μέσα της δεκαετίας 1990 αφού πρώτα απομονόθηκε από την όχθη του ποταμού Λιούνγκαν στο νομό Μέντελπαντ της Σουηδίας. Από τότε έχει αποδειχθεί ότι ο Παρεκοϊός Β, ο οποίος συναντάται σε αρκετές περιοχές της Ευρώπης και της Αμερικής, προκαλεί ασθένειες στα άγρια ζώα και στα πειραματόζωα. Αρκετά επιστημονικά άρθρα αναφέρονται σε ευρήματα τα οποία αποδεικνύουν ότι ο παρεκοϊός β σχετίζεται με δυσπλασίες, ενδομήτριο θάνατο του εμβρύου και με το σύνδρομο του ξαφνικού βρεφικού θανάτου στους ανθρώπους. Επιπλέον διεξάγονται μελέτες σε παγκόσμιο επίπεδο για την διερεύνηση μιας πιθανής σύνδεσης του ιού με τον διαβήτη, τις νευρολογικές και άλλες παρόμοιες ασθένειες στον άνθρωπο.

Ο Παρεκοϊός Β ανήκει στην οικογένεια ιών Picornaviridae. Άλλα μέλη της ίδιας οικογένειας περιλαμβάνουν τον ιό της πολιομυελίτιδας, τον ηπατοϊό Α και τους ιούς που προκαλούν το κοινό κρυολόγημα. Μια από τις πρώτες επιστημονικές ανακαλύψεις σχετικά με τον παρεκοϊό β ήταν ότι τα μολυσμένα άγρια τρωκτικά ανέπτυσσαν διαβήτη εάν εκτίθεντο στο στρες. Αυτό οδήγησε σε εικασίες ότι η εν λόγω ασθένεια ενδέχεται να είναι η υποκείμενη αιτία για τις μετακινήσεις πληθυσμών τρωκτικών στην Σκανδιναβία. Όταν τα τρωκτικά κυκλοφορούν σε πλήθη, δυσκολεύονται να υπερασπιστούν τον χώρο τους και να βρουν τροφή ενώ γίνονται πιο ευαίσθητα στον θάνατο. Αυτή η αγχωτική κατάσταση οδηγεί σε ασθένεια, θάνατο και μείωση του πληθυσμού τους, καταλήγοντας σε ένα πρότυπο κυκλικής διακύμανσης του πληθυσμιακού αριθμού τους με την πάροδο του χρόνου.

## Εξωτερικοί σύνδεσμοι
* Ljunganvirus.org – This site intends to be a knowledge bank summarizing the increasing mass of information generated regarding the effects of *Parechovirus B* infection. It is financed and written by Apodemus AB.
*  – Apodemus is the research company that discovered *Parechovirus B* in the 1990s

Κατηγορία:Σπάνιες μολυσματικές ασθένειες
Κατηγορία:Ιοί
Λίτσφιλντ

Το **Λίτσφιλντ** (αγγλικά: *Lichfield*) είναι πόλη με καθεδρικό και αστική κοινότητα στο Σταφορντσάιρ, Αγγλία. Το Λίτσφιλντ βρίσκεται περίπου 25 χιλιόμετρα βόρεια από το Μπέρμιγχαμ, 13 χιλιόμετρα από το Ρούτζλι και 14 χιλιόμετρα από το Γουόλσολ. Σύμφωνα με την απογραφή του 2011, ο πληθυσμός του εκτιμήθηκε σε 32.219 κατοίκους και της ευρύτερης περιοχής του Λίτσφιλντ σε 100.700.

Αξιοσημείωτο για τον μεσαιωνικό καθεδρικό ναό με τους τρεις οβελούς, το Λίτσφιλντ ήταν η γενέτειρα του Σάμουελ Τζόνσον, συγγραφέα του πρώτου έγκυρου *[[A Dictionary of the English Language|Λεξικού της αγγλικής γλώσσας]]*. Η καταγεγραμμένη ιστορία της πόλης ξεκίνησε όταν ο Τσαντ της Μερκίας έφτασε για να ιδρύσει την επισκοπή του το 669&nbsp;μ.Χ. και ο οικισμός αναπτύχθηκε ως το εκκλησιαστικό κέντρο της Μερκίας. Το 2009, βρέθηκε ο θησαυρός του Στάφορντσιρ, ο μεγαλύτερος θησαυρός αποτελούμενος από αγγλοσαξονικά χρυσά και αργυρά τέχνεργα, 6 χιλιόμετρα νοτιοδυτικά του Λίτσφιλντ.

Η ανάπτυξη της πόλης εντατικοποιήθηκε τον 12ο αιώνα υπό τον Ρογήρο του Κλίντον, ο οποίος οχύρωσε τον Καθεδρικό Ναό και επίσης σχεδίασε στην πόλη με μοτίβο δρόμου σε σχήμα σκάλας που σώζεται μέχρι σήμερα. Η ακμή του Λίτσφιλντ ήταν τον 18ο αιώνα, όταν εξελίχθηκε σε μια ακμάζουσα πόλη διδασκαλίας. Ήταν μια περίοδος μεγάλης πνευματικής δραστηριότητας, όπου η πόλη ήταν σπίτι πολλών διάσημων ανθρώπων, συμπεριλαμβανομένων των Σάμουελ Τζόνσον, Ντέιβιντ Γκάρικ, Έρασμος Δαρβίνος και Άννα Σίγουορντ, και προκάλεσε την επισήμανση του Τζόνσον ότι το Λίτσφιλντ ήταν «πόλη φιλοσόφων».

Σήμερα, η πόλη διατηρεί την παλιά της σημασία ως εκκλησιαστικό κέντρο και η βιομηχανική και εμπορική της ανάπτυξη είναι περιορισμένη. Το κέντρο της πόλης έχει πάνω από 230 διατηρητέα κτίρια (συμπεριλαμβανομένων πολλών παραδειγμάτων της γεωργιανής αρχιτεκτονικής) και διατηρεί μεγάλο μέρος του ιστορικού της χαρακτήρα.

## Παραπομπές


Κατηγορία:Πόλεις της Αγγλίας
Προοδευτική δαμαλίτιδα

Η **προοδευτική δαμαλίτιδα** είναι μια σπάνια δερματική ασθένεια που προκαλείται από τον ιό της δαμαλίτιδας, ο οποίος χαρακτηρίζεται από μια ανώδυνη αλλά αυξανόμενη νέκρωση και έλκος.

## Επιπλοκές
Οι μυκητιασικές, πρωτοζωικές ή βακτηριακές λοιμώξεις και ο ίδιος ο ιός της δαμαλίτιδας ενδέχεται να καταλήξουν σε σηπτικό σοκ και ενδοαγγειακή πήξη, πέρα από νέκρωση και έλκος στους ιστούς του δέρματος. Μερικοί από αυτούς τους ιστούς μπορεί να επεκταθούν, με αποτέλεσμα να απαιτηθεί όχι μόνο δερματικό μόσχευμα αλλά και χειρουργική αφαίρεση του κατεστραμμένου ιστού προκειμένου να αποφευχθεί η εισαγωγή ενός ξενιστή μοσχεύματος σε ασθενείς που έχουν υποβληθεί σε μεταμόσχευση οργάνων, στους οποίους η ανοσοκατασταλτική θεραπεία δεν θα επέτρεπε την επούλωση της πληγής.

## Θεραπεία
Παράλληλα με ένα δερματικό μόσχευμα, ορισμένα φάρμακα λειτουργούν με θετικό τρόπο. Μεταξύ των φαρμάκων, το cidofovir είχε κάποια επίδραση κατά τις προκαταρκτικές μελέτες. Εκτός από την θεραπεία των λοιμώξεων με αντιιικά και αντιβιωτικά φάρμακα, στα άτομα με HIV ή ανοσοκατασταλτικές νόσους άμεσα ενεργή ήταν και η αντιρετροϊκή θεραπεία. Απαιτείται εντατική φροντίδα και υποστηρικτική θεραπεία.

## Παραπομπές


Κατηγορία:Σπάνιες ασθένειες
Τσέλμσφορντ

Το **Τσέλμσφορντ** (αγγλικά: *Chelmsford*) είναι πόλη και έδρα της κομητείας του Έσσεξ, στην Ανατολική Αγγλία. Βρίσκεται στη ζώνη μετακίνησης του Λονδίνου, περίπου 50 χιλιόμετρα βορειοανατολικά του κέντρου του Λονδίνου στο Charing Cross και περίπου 35 χιλιόμετρα από το Κόλτσεστερ. Η αστική περιοχή της πόλης έχει πληθυσμό περίπου 122.000 κατοίκους, ενώ η επαρχία έχει πληθυσμό 182.000.

Στην περιοχή κατά τους ρωμαϊκούς χρόνους υπήρχε ο οικισμός Caesaromagus. Στο Domesday Book το 1086 ο οικισμός αναφέρεται ως Celmeresfort. Το 1199, μετά την ανάθεση κατασκευής γέφυρας επί του ποταμού Καν δόθηκε στον οικισμό η βασιλική εντολή να διαθέτει αγοράς, σημαίνοντας έτσι την δημιουργία της σημερινής πόλης. Το 1218 η πόλη ορίστηκε έδρα της κομητείας του Έσσεξ. Το 1381, κατά τη διάρκεια της εξέγερσης των Χωρικών, ο βασιλιάς Ριχάρδος Β΄ κατέφυγε στο Τσέλμσφορντ, από όπου εξέδιδε διατάγματα για λίγες ημέρες.

Στις 14 Μαρτίου 2012, ο Λόρδος Πρόεδρος του Συμβουλίου και ο Αντιπρόεδρος της Κυβέρνησης, Νικ Κλέγκ, ανακοίνωσαν ότι στο Τσέλμσφορντ θα χορηγηθεί καθεστώς πόλης για να σηματοδοτήσει το αδαμάντινο ιωβηλαίο της Ελισάβετ Β΄.  Το έγγραφο που χορήγησε επίσημα το καθεστώς πόλης στο Τσέλμσφορντ ελήφθη στις 6 Ιουνίου 2012.

## Παραπομπές


## Εξωτερικοί σύνδεσμοι

* 

Κατηγορία:Πρώην εθνικές πρωτεύουσες
κατηγορία:Πόλεις της Αγγλίας
Συνοβιακή χονδρωμάτωση

Η **συνοβιακή χονδρωμάτωση** είναι μια ασθένεια που προσβάλει τις διαρθρώσεις στον αρθρικό υμένα, ο οποίος είναι μια λεπτή, εύκαμπτη μεμβράνη γύρω από την άρθρωση.

## Σημάδια και συμπτώματα
Οι ασθενείς συνήθως παραπονιούνται για πόνους στις αρθρώσεις, οι οποίοι επιμένουν για μήνες ή ακόμα και για χρόνια και οι οποίοι δεν ελαττώνονται με την άσκηση, την ένεση στεροειδών ή την θερμική θεραπεία. Επίσης δεν εμφανίζεται τίποτα στην ακτινογραφία παρά μόνο ένας σαφής περιορισμός στις κινήσεις.

Υπάρχουν τρία καθορισμένα στάδια αυτής της ασθένειας:

* πρώιμο στάδιο: απουσία ελεύθερων σωματίων αλλά ενεργή αρθρική νόσος.
* μεταβατικό στάδιο: ελεύθερα σωμάτια και αρθρική νόσος.
* τελικό στάδιο: ελεύθερα σωμάτια και απουσία νόσου.

Στα πρώιμα στάδια της νόσου, συχνά συγχέεται με την τενοντίτιδα ή/και την αρθρίτιδα. Στο μεταβατικό στάδιο, γίνεται εμφανής η παρουσία ελεύθερων σωματίων μέσω ακτινογραφίας σε πάνω από το 70% των περιπτώσεων, ενώ η μαγνητική τομογραφία δείχνει όσα δεν φαίνονται στην ακτινογραφία. Ο υπέρηχος χρησιμεύει επίσης στο να γίνει η διάγνωση.

Στην ασθένεια αυτή, η λεπτή εύκαμπτη μεμβράνη του αρθρικού υμένα σχηματίζει κυψέλες, οι οποίες ασβεστοποιούνται και διευρύνονται. Αυτά τα οζίδια απελευθερώνονται γύρω από τις αρθρώσεις και σταδιακά μεγαλώνουν, αυξάνοντας τη δυσφορία και την ακαμψία των αρθρώσεων.

Η εν λόγω ασθένεια είναι σπάνια και ελάχιστα γνωστή ενώ προς το παρόν δεν υπάρχει κάποια γνωστή θεραπεία. Ο προσβεβλημένος ιστός εμφανίζεται ως ημιστερεή μάζα κατά την μαγνητική τομογραφία ενώ η τελική διάγνωση επιβεβαιώνεται με την βιοψία.

Η συνοβιακή χονδρωμάτωση εμφανίζεται δυο φορές πιο συχνά στους άνδρες και συνήθως κοντά στην ηλικία των 40 ετών. Ωστόσο οι Διαδικτυακές κοινότητες για ασθενείς με τέτοιου είδους χονδρωμάτωση δείχνουν ότι τα δυο φύλα όσο και τα μέλη αυτών που είναι νέοι ασθενείς εκπροσωπούνται ισότιμα.

Η ασθένεια αυτή συνήθως αφορά σε κάθε περίπτωση μόνο μια από τις αρθρώσεις που δέχονται το βάρος του ανθρώπου (ισχίο, αστράγαλος, γόνατο), αν και ο αγκώνας ή ο καρπός μπορεί επίσης να επηρεαστούν. Σε σπάνιες περιπτώσεις μπορεί να επηρεαστεί η κροταφογναθική άρθρωση.

## Εξωτερικοί σύνδεσμοι
* [Ιστορία ασθενούς στο [The Washington Post]]

Κατηγορία:Σπάνιες ασθένειες
Ακανθώδης τριχοδυσπλασία

Η **Ακανθώδης τριχοδυσπλασία** (γνωστή και με πολλά άλλα ονόματα όπως ιογενής ακανθώδης τριχοδυσπλασία, δυσπλασία pilomatrix, θυλακιοδυστροφία) είναι μια σπάνια δερματική ασθένεια που συναντάται σχεδόν αποκλειστικά σε ασθενείς με ανοσοκατασταλτικές νόσους, συνήθως αποδέκτες οργανικών μοσχευμάτων ή λήπτες ανοσοκατασταλτικών φαρμακευτικών αγωγών. Από το 2016, συνολικά 32 περιπτώσεις έχουν αναφερθεί στην ιατρική βιβλιογραφία. Παρά την σπανιότητά της, η ακανθώδης τριχοδυσπλασία πιστεύεται ότι δεν έχει διαγνωστεί ακόμα πλήρως και ο αυξανόμενος αριθμός ασθενών με ανοσοκατασταλτικές φαρμακευτικές αγωγές υποδηλώνει ότι οι επιπτώσεις της είναι πιθανό να αυξηθούν. Η ακανθώδης τριχοδυσπλασία έχει περιγραφεί ως μια αναδυόμενη μολυσματική ασθένεια.

## Παραπομπές


Κατηγορία:Σπάνιες ασθένειες
Οστεοχονδροδυσπλασία

Η **οστεοχονδροδυσπλασία** είναι ένας γενικός όρος για μια διαταραχή της ανάπτυξης των οστών και του χόνδρου. Είναι μια σπάνια ασθένεια καθώς περίπου 1 στα 5000 βρέφη γεννιούνται με κάποιο είδος σκελετικής δυσπλασίας. Εάν εξεταστεί το σύνολο των γενετικών σκελετικών δυσπλασιών και οστεοχονδροδυσπλασιών, προκύπτει μια ομάδα γενετικά-προσδιορισμένων διαταραχών με γενικευμένες επιπτώσεις στο σκελετικό σύστημα. Η οστεοχονδροδυσπλασία μπορεί να οδηγήσει σε αισθητό περιορισμό κινητικότητας ή ακόμα και σε θνησιμότητα. Οι υποκατηγορίες της οστεοχονδροδυσπλασίας ενδέχεται να αλληλοκαλύπτονται με άλλα κλινικά ευρήματα και ως εκ τούτου η απλή ακτινογραφία είναι ιδιαίτερα απαραίτητη για την ακριβή διάγνωση. Η μαγνητική τομογραφία μπορεί να παρέχει περαιτέρω διαγνωστικές πληροφορίες και να καθοδηγεί τις στρατηγικές θεραπείας ειδικά σε περιπτώσεις που εμπλέκεται στο πρόβλημα και η σπονδυλική στήλη. Η έγκαιρη διάγνωση και αντιμετώπιση της σκελετικής δυσπλασίας είναι σημαντικές ενέργειες για την καταπολέμηση της επιδείνωσης των λειτουργικών ικανοτήτων.

## Παραπομπές


Κατηγορία:Σκελετικές παθήσεις
Λεός Καράξ

Ο **Λεός Καράξ** (γαλλικά: Leos Carax), καλλιτεχνικό ψευδώνυμο του Αλέξ Κριστόφ Ντυπόν (γεννημένος στις 22 Νοεμβρίου 1960), είναι Γάλλος σκηνοθέτης. Ο Καράξ είναι γνωστός για το ποιητικό του ύφος και την επαναστατική και ατίθαση οπτική του. Μαζί με τους Γάλλους σκηνοθέτες Λυκ Μπεσσόν και Ζαν-Ζακ Μπενέξ, θεωρούνται δημιουργοί της ανανεωτικής τάσης του γαλλικού κινηματογράφου *Σινεμά της εικόνας (Cinéma du look).* 

Το πρώτο του μεγάλο έργο ήταν το *Αγόρι Συναντά Κορίτσι* (*Boy Meets Girl*, 1984) και αξιοσημείωτα έργα του *[[Οι εραστές της γέφυρας]]* (1991) και το *Holy Motors* (2012). 

## Βιογραφία
Ο Λεός Καράξ γεννήθηκε στο Συρέν, Ω-ντε-Σεν, μια κοινότητα στα δυτικά προάστια του Παρισιού. Η μητέρα του είναι Αμερικανίδα δημοσιογράφος και κριτικός κινηματογράφου και ο πατέρας του Γάλλος.

## Καριέρα
Ξεκίνησε την κινηματογραφική του καριέρα με μια σειρά ταινιών μικρού μήκους και ως κριτικός κινηματογράφου, πριν σκηνοθετήσει το *Αγόρι Συναντά Κορίτσι* το 1984. Η ταινία είχε πολύ καλές κριτικές και καθιέρωσε τη φήμη του Καράξ. Ήταν η πρώτη του συνεργασία με τον ηθοποιό Ντενί Λαβάν και τον κινηματογραφιστή Ζαν-Υβ Εσκοφιέ. Ακολούθησε η ταινία *Η δική μας νύχτα (Mauvais Sang*) το 1986, η οποία αποξένωσε μέρος του κοινού του, καθώς ο Καράξ συνέχισε να διερευνά τις πολυπλοκότητες του έρωτα στον σύγχρονο κόσμο, αυτή τη φορά μέσα από ένα πιο σκοτεινό, πιο εγκληματικό τοπίο. Το έργο ήταν σαφώς ένα αφιέρωμα στο κίνημα της Νουβέλ Βαγκ και η συνεργασία με ηθοποιούς όπως η Ζυλιέτ Μπινός, τότε σύντροφός του σκηνοθέτη, απέδειξε ένα συγκινητικό αφιέρωμα στις επιρροές του, ειδικά τον Ζαν-Λυκ Γκοντάρ. Η ταινία παρουσιάσθηκε στο 37ο Διεθνές Φεστιβάλ Κινηματογράφου του Βερολίνου.

Πέντε χρόνια αργότερα, ο Καράξ επέστρεψε στη σκηνοθεσία με την ταινία *Οι εραστές της γέφυρας*, το οποίο αποδείχθηκε δαπανηρό εγχείρημα, καθώς οι αρχές Παρισιού του παραχώρησαν μόνο 10 ημέρες κατά τις οποίες μπορούσε να κινηματογραφήσει στη γέφυρα Πον Νεφ. Η λύση στα προβλήματα των γυρισμάτων στη δημόσια γέφυρα ήταν η κατασκευή ενός μοντέλου της γέφυρας στη Νότια Γαλλία. Ωστόσο, την πρώτη ημέρα των γυρισμάτων ο Ντενί Λαβάν τραυματίστηκε σοβαρά στον αντίχειρά του, γεγονός που καθυστέρησε την ταινία για ένα μήνα. Οι μετέπειτα οικονομικές δυσκολίες καθυστέρησαν τα γυρίσματα για πολύ μεγαλύτερο χρονικό διάστημα από το προβλεπόμενο. Η ταινία έλαβε καλές κριτικές  και άνοιξε την πόρτα στον σκηνοθέτη σε πιο πειραματικά νερά με την τέταρτη ταινία του *Pola X*. Αυτή η ταινία, που κυκλοφόρησε το 1999, ήταν μια προσαρμογή της ιστορίας του Χέρμαν Μέλβιλ. 

Στην ταινία *Holy Motors* του Καράξ το 2012 πρωταγωνιστεί επίσης ο Ντενί Λαβάν. Η ταινία διαγωνίστηκε για τον Χρυσό Φοίνικα στο Φεστιβάλ Κινηματογράφου των Καννών το 2012. 

Η επόμενη ταινία του *Ανέτ,* στην οποία πρωταγωνιστούν η Μαριόν Κοτιγιάρ και ο Άνταμ Ντράιβερ, κυκλοφόρησε το 2021. 

## Φιλμογραφία

* 1984 : *Boy Meets Girl (Αγόρι Συναντά Κορίτσι)*
* 1986 : *Mauvais Sang (Η δική μας νύχτα)*
* 1991 : *Les Amants du Pont-Neuf ([[Οι εραστές της γέφυρας]])*
* 1999 : *Pola X*
* 2012 : *Holy Motors*
* 2021 : *Annette*

## Παραπομπές


Κατηγορία:Γάλλοι κινηματογραφιστές
Κατηγορία:Γάλλοι σκηνοθέτες κινηματογράφου
Οστεοδυσπλαστική γηροδερμία

Η **Οστεοδυσπλαστική γηροδερμία** είναι μια σπάνια αυτοσωματική διαταραχή του συνδετικού ιστού των οστών που περιλαμβάνεται στα σύνδρομα χαλαροδερμίας. Η ονομασία "Νάνος του Ουόλτ Ντίσνεϊ" αποδίδεται στην πρώτη γνωστή περίπτωση της διαταραχής αυτής, που τεκμηριώθηκε σε μια μελέτη ενός επιστημονικού περιοδικού του 1950, στην οποία οι συγγραφείς έφεραν ως σημείο αναφοράς μια ελβετική πενταμελή οικογένεια η οποία είχε την φυσική διάπλαση των νάνων, όπως στις ταινίες της Ουόλτ Ντίσνεϊ.

Ο όρος "γηροδερμία" μπορεί να χρησιμοποιηθεί εναλλάξ με τον όρο "οστεοδυσπλασία" ενώ ενδέχεται να εμφανίζεται και ο προσδιορισμός "κληρονομική" στην περιγραφή της νόσου.

## Παραπομπές


Κατηγορία:Σπάνιες ασθένειες
Κατηγορία:Γενετικές διαταραχές
Κατηγορία:Σκελετικές παθήσεις
Ουέικφιλντ

Το **Ουέικφιλντ** () είναι πόλη με καθεδρικό στην περιοχή Ουέικφιλντ του Δυτικό Γιορκσάιρ της Αγγλίας. Είναι κτισμένο επί του ποταμού Κάλντερ και στην ανατολική άκρη των Πένινων. Σύμφωνα με την απογραφή του 2011, είχε πληθυσμό 99.251 κατοίκους. 

Το Γουέικφιλντ απέκτησε το δικαίωμα να διοργανώσει αγορά το 1204. Η Μάχη του Γουέικφιλντ πραγματοποιήθηκε κατά τους Πολέμους των Ρόδων και ήταν βασιλικό φρούριο στον Εμφύλιο Πόλεμο. Το Ουέικφιλντ έγινε μια σημαντική πόλη-αγορά και κέντρο επεξεργασίας μαλλιού, εκμεταλλευόμενη τη θέση του στον πλωτό ποταμό Κάλντερ για να γίνει ένα λιμάνι εσωτερικής ναυσιπλοΐας.

Στο 18ο&nbsp;αιώνα, το Ουέικφιλντ εμπορευόταν σιτηρά, διέθετε ανθρακωρυχεία και έφτιαχνε υφάσματα και το 1888 η ενοριακή εκκλησία απέκτησε καθεστώς καθεδρικού ναού. Έγινε έδρα της κομητείας του Δυτικού Ρίντιγκ του Γιορκσάιρ και ήταν η έδρα του συμβουλίου του δυτικού Ρίντιγκ από το 1889 έως το 1974, όταν η κομητεία και το συμβούλιο καταργήθηκαν, και του μητροπολιτικού συμβουλίου του Δυτικού Γιορκσάιρ από το 1974 έως τη διάλυσή του το 1986.

## Παραπομπές


Κατηγορία:Πόλεις της Αγγλίας
Πίτερμπρο

Το **Πίτερμπρο** ή **Πίτερμπορο** (αγγλικά: *Peterborough*) είναι πόλη με καθεδρικό στο Κεϊμπριτζσάιρ της Αγγλίας, με πληθυσμό 202.110 κατοίκους το 2017.  Ιστορικά μέρος του Νορθαμπτοσάιρ, βρίσκεται 120 χιλιόμετρα βόρεια του Λονδίνου, στον ποταμό Νεν που ρέει στη Βόρεια Θάλασσα, 50 χιλιόμετρα προς βορειοανατολικά. Ο σιδηροδρομικός σταθμός είναι μια σημαντική στάση στην κεντρική γραμμή της ανατολικής ακτής μεταξύ Λονδίνου και Εδιμβούργου. Το Πίτερμπρο είναι επίσης η μεγαλύτερη πόλη στην περιοχή της Ανατολικής Αγγλίας.

Η τοπική τοπογραφία είναι επίπεδη και σε ορισμένα σημεία η γη βρίσκεται κάτω από την επιφάνεια της θάλασσας, για παράδειγμα σε τμήματα του Φενς στα ανατολικά του Πίτερμπρο. Η ανθρώπινη κατοίκηση στην περιοχή ξεκίνησε πριν από την εποχή του Χαλκού, όπως φαίνεται στον αρχαιολογικό χώρο Φλαγκ Φεν στα ανατολικά του σημερινού κέντρου της πόλης, επίσης με αποδείξεις κατοίκησης τη ρωμαϊκή εποχή. Κατά την αγγλοσαξονική περίοδο, ιδρύθηκε μοναστήρι, το Μίντσχαμστεντ, το οποίο αργότερα έγινε καθεδρικός ναός του Πίτερμπρο. Ο σημερινός καθεδρικός κτίστηκε την περίοδο 1118 - 1238.

Ο πληθυσμός αυξήθηκε γρήγορα μετά την άφιξη της σιδηροδρομικής γραμμής τον 19ο αιώνα και το Πίτερμπρο έγινε βιομηχανικό κέντρο, ιδιαίτερα γνωστό για την κατασκευή τούβλων. Μετά τον Δεύτερο Παγκόσμιο Πόλεμο, η ανάπτυξη περιορίστηκε μέχρι να χαρακτηριστεί ως Νέα Πόλη στη δεκαετία του 1960. Η στέγαση και ο πληθυσμός επεκτείνονται και η αναγέννηση ύψους 1&nbsp;δισεκατομμυρίου λιρών του κέντρου της πόλης και της γύρω περιοχής βρίσκεται σε εξέλιξη. Η βιομηχανική απασχόληση έχει μειωθεί, και σημαντικό ποσοστό των νέων θέσεων εργασίας είναι στις χρηματοοικονομικές υπηρεσίες και τη διανομή.

## Παραπομπές


Κατηγορία:Πόλεις της Αγγλίας
Κατηγορία:Κέμπριτζσαϊρ
Οξεία επινεφριδιακή κρίση

Η **οξεία επινεφριδιακή κρίση** () ή επινεφριδιακή ανεπάρκεια, σπάνια γνωστή ως *Αδδισωνική κρίση*, είναι σοβαρή πάθηση που αποτελεί άμεση απειλή για τη ζωή.

## Αίτια
Προκαλείται από την πρόδηλη αδυναμία του ανθρώπινου οργανισμού να παράξει ικανοποιητικά, την απαραίτητη ποσότητα της ορμόνης, κορτιζόλη. Η πάθηση αυτή χρήζει άμεσης και επιτακτικής ιατρικής παρέμβασης σε νοσοκομείο. 

Οι αδένες που βρίσκονται στην κορυφή των νεφρών, τα λεγόμενα, επινεφρίδια, παράγουν μία ορμόνη την κορτιζόλη, έτσι όταν το άτομο είναι κάτω από αγχώδεις καταστάσεις, η ορμόνη βοηθάει στην εξισορρόπηση. Πρόσθετα, η κορτιζόλη επιδρά θετικά στην υγεία των οστών, τον μεταβολισμό των τροφών, καθώς και στο αμυντικό σύστημα του οργανισμού. Πιθανά, άτομα που πάσχουν από τη νόσο του Άντισον, ή ενδεχομένως (χωρίς να το γνωρίζουν) έχουν βλάβη στα επινεφρίδια, δύνανται να μην μπορούν να παράγουν τις επαρκείς ποσότητες αυτής της πολύτιμης ορμόνης.

## Συμπτώματα
Χαρακτηριστικά συμπτώματα της νόσου αυτής είναι:
* Απότομος, οξύς πόνος στα πόδια
* Σύγχυση, ψύχωση, ή ψέλλισμα
* Λήθαργος (σοβαρός)
* Πυρετός
* Υπερκαλιαιμία

## Παραπομπές


Κατηγορία:Παθήσεις
Μπόρνμουθ

Το **Μπόρνμουθ** (αγγλικά: *Bournemouth*) είναι παραθαλάσσια παραθεριστική πόλη στη νότια ακτή της Αγγλίας. Κατά την απογραφή του 2011, η πόλη είχε πληθυσμό 183.491 κατοίκους, καθιστώντας την μεγαλύτερη στη διοικητική κομητεία του Ντόρσετ. Με το Πουλ στα δυτικά και το Κράιστσερτς στα ανατολικά, το Μπόρνμουθ είναι μέρος του αστικού ιστού του νοτιοανατολικού Ντόρσετ, με πληθυσμό 465.000.

Πριν από την ίδρυσή του το 1810 από τον Λιούις Τρέγκονουελ, η περιοχή ήταν μια ερημική περιοχή που περιστασιακά επισκέπτονταν ψαράδες και λαθρέμποροι. Αρχικά χαρακτηριζόταν ως θέρετρο υγείας, αλλά η πόλη απέκτησε ώθηση όταν εμφανίστηκε στο βιβλίο του Ογκούστους Γκράνβιλ το 1841, *The Spas of England*. Η ανάπτυξη του Μπόρνμουθ επιταχύνθηκε με την άφιξη του σιδηροδρόμου και έγινε πόλη το 1870. Μέρος της ιστορικής κομητείας του Χάμπσαϊρ, το Μπόρνμουθ προσχώρησε στο Ντόρσετ για διοικητικούς σκοπούς μετά την αναδιοργάνωση της τοπικής αυτοδιοίκησης το 1974. Μέσω των αλλαγών της τοπικής αυτοδιοίκησης το 1997, η πόλη άρχισε να διοικείται από μια ενιαία αρχή ανεξάρτητη από το κομητειακό συμβούλιο του Ντόρσετ, αν και παραμένει μέρος αυτής της τελετουργικής κομητείας. Από τον Απρίλιο του 2019, η ενιαία αρχή έχει συγχωνευθεί με εκείνη του Πουλ, καθώς και της μη μητροπολιτικής περιοχής του Κράιστσερτς για τη δημιουργία της ενιαίας αρχής.

Το κέντρο της πόλης έχει αξιοσημείωτη βικτοριανή αρχιτεκτονική και το κωδωνοστάσιο ύψους 62 μέτρων της Εκκλησίας του Αγίου Πέτρου, μία από τις τρεις εκκλησίες της κατηγορίας Ι στο δήμο, είναι τοπικό ορόσημο. Η τοποθεσία του Μπόρνμουθ το καθιστά δημοφιλή προορισμό για τουρίστες, προσελκύοντας πάνω από πέντε εκατομμύρια επισκέπτες ετησίως με τις παραλίες και τη δημοφιλή νυχτερινή ζωή. Η πόλη είναι επίσης ένα περιφερειακό επιχειρηματικό κέντρο, έδρα του Διεθνούς Κέντρου Μπόρνουθ ή BIC, και ένας χρηματοοικονομικός τομέας αξίας άνω των 1.000 εκατομμυρίων £ σε ακαθάριστη προστιθέμενη αξία.

## Παραπομπές


## Εξωτερικοί σύνδεσμοι

* 

Κατηγορία:Πόλεις της Αγγλίας
Μπλάκπουλ

Το **Μπλάκπουλ** (αγγλικά: *Blackpool*) είναι πόλη και παραθαλάσσιο θέρετρο στην ακτή του Λάνκασαϊρ στην Βορειοδυτική Αγγλία. 

Η πόλη βρίσκεται στη Θάλασσα της Ιρλανδίας, ανάμεσα στις εκβολές των ποταμών Ριντλ και Γιάιρ 25 χιλιόμετρα δυτικά από το Πρέστον, 43 χιλιόμετρα βόρεια του Λίβερπουλ, 45 χιλιόμετρα βορειοδυτικά του Μπόλτον και 65 χιλιόμετρα βορειοδυτικά του Μάντσεστερ. Είχε εκτιμώμενο πληθυσμό 139.720 στην απογραφή του 2011, καθιστώντας την την πιο πολυπληθή πόλη στο Λάνκασαϊρ.

Καθ 'όλη τη Μεσαιωνική και Πρώιμη Σύγχρονη περίοδο, το Μπλάκπουλ ήταν ένας παράκτιος οικισμός στο Λάνκασαϊρ, και παρέμεινε τέτοιος μέχρι τα μέσα του 18ου αιώνα, όταν έγινε μόδα στην Αγγλία το ταξίδι στην ακτή το καλοκαίρι για τη βελτίωση της ευημερίας. Το 1781, οι επισκέπτες που ελκύονταν από την αμμώδη παραλία μήκους 11 χιλιομέτρων μπορούσαν να χρησιμοποιήσουν έναν νέο ιδιωτικό δρόμο, που χτίστηκε από τους Τόμας Κλίφτον και Σερ Χένρι Χόγκτον. Οι άμαξες άρχισαν να φτάνουν στο Μπλάκπουλ από το Μάντσεστερ τον ίδιο χρόνο και από το Χάλιφαξ το 1782. Στις αρχές του 19ου αιώνα, ο Χένρι Μπανκς και ο γαμπρός του Τζον Κόκερ δημιούργησαν νέα κτίρια στο Μπλάκπουλ, τα οποία αύξησαν τον πληθυσμό του από λιγότερους από 500 κατοίκους το 1801 σε πάνω από 2.500 το 1851. Η εκκλησία του Αγίου Ιωάννη στο Μπλάκπουλ καθαγιάστηκε το 1821.

Το Μπλάκπουλ ξεχώρισε ως σημαντικό κέντρο τουρισμού στην Αγγλία όταν χτίστηκε σιδηροδρομικός σταθμός το 1840 που τον συνδέει με τις βιομηχανικές περιοχές της Βόρειας Αγγλίας. Ο σιδηρόδρομος έκανε πολύ πιο εύκολο και φθηνό για τους επισκέπτες να φτάσουν στο Μπλάκπουλ, προκαλώντας εισροή εποίκων, έτσι ώστε το 1876 το Μπλάκπουλ συστάθηκε ως δήμος, που διέπεται από το δικό του δημοτικό συμβούλιο. Το 1881, το Μπλάκπουλ ήταν ένα ακμάζον θέρετρο με πληθυσμό 14.000 κατοίκων και ένας περίπατος συμπληρωνόταν με προβλήτες, μάντισσες, δημόσια σπίτια, τραμ, βόλτες με γαϊδούρια, ψαροταβέρνες και θέατρα. Μέχρι το 1901, ο πληθυσμός του Μπλάκπουλ ήταν 47.000, οπότε ο τόπος του εδραιώθηκε ως «το αρχέτυπο βρετανικό παραθαλάσσιο θέρετρο».  Μέχρι το 1951 είχε αυξηθεί σε 147.000 άτομα.

Οι αλλαγές στα γούστα, σε συνδυασμό με τις ευκαιρίες για τους Βρετανούς να ταξιδέψουν στο εξωτερικό, επηρέασαν την κατάσταση του Μπλάκπουλ ως ηγετικού θέρετρου στα τέλη του 20ου αιώνα. Ο αστικός ιστός και η οικονομία του Μπλάκπουλ παραμένουν σχετικά μη διαφοροποιημένοι και ριζωμένοι σταθερά στον τομέα του τουρισμού και η προκυμαία του δήμου συνεχίζει να προσελκύει εκατομμύρια επισκέπτες κάθε χρόνο. Τα σημαντικότερα αξιοθέατα του Μπλάκπουλ περιλαμβάνουν τον Πύργο του Μπλάκπουλ, ύψους 158 μέτρων και κτισμένος το 1894, το Μπλάκπουλ Illuminations, την παραλία Πλέζουρ, το ζωολογικό κήπο του Μπλάκπουλ, τους Χειμερινούς Κήπους και το μοναδικό σωζόμενο τραμ πρώτης γενιάς του Ηνωμένου Βασιλείου.

## Παραπομπές


Κατηγορία:Πόλεις της Αγγλίας
Κόρνουολ (Οντάριο)

Το **Κόρνουολ** (αγγλικά: Cornwall) είναι πόλη στο Ανατολικό Οντάριο του Καναδά και η έδρα των Ηνωμένων Κομητειών των Στόρμοντ, Ντάντας και Γκλέγκαρι. Το Κόρνουαλ είναι η ανατολικότερη πόλη του Οντάριο, βρίσκεται στον ποταμό Άγιο Λαυρέντιο στο Διάδρομο Πόλης του Κεμπέκ-Γουίντσορ κατά μήκος του Αυτοκινητοδρόμου 401 του Οντάριο, και είναι το αστικό κέντρο για τις γύρω κοινότητες, συμπεριλαμβανομένων των Λονγκ Σου και Ινγκλσάιντ στα δυτικά, το Έδαφος των Μοχόκ του Ακβεσάσνε στα νότια, το Σαιντ Άντριους και Έιβονμορ στα βόρεια, και τα Γκλεν Ουώλτερ, Μάρτινταουν, Απλ Χιλ, Ουίλιαμσταουν και Λανκάστερ στα ανατολικά.

## Παραπομπές


Κατηγορία:Πόλεις του Οντάριο